कैलिफोर्निया के दोनों सदनों ने किया भारतीय जैन आचार्य लोकेश को सम्मानित
अहिंसा विश्व भारती और विश्व शांति केंद्र के संस्थापक आचार्य डॉ. लोकेश मुनि को कैलिफोर्निया में सम्मानित किया गया है। जैन मुनि को ये सम्मान अहिंसा, शांति, सद्भावना और बंधुत्व के विचारों को फैलाने के दिया गया है। Indian Jain Acharya Lokesh honored by both houses of California
अहिंसा विश्व भारती और विश्व शांति केंद्र के संस्थापक आचार्य डॉ. लोकेश मुनि को कैलिफोर्निया में सम्मानित किया गया है। जैन मुनि को ये सम्मान अहिंसा, शांति, सद्भावना और बंधुत्व के विचारों को फैलाने के दिया गया है। कैलिफोर्निया के असेंबली और सीनेट दोनों सदनों की कार्यवाही के बीच आचार्य डॉ. लोकेश ये सम्मान दिया गया।
सम्मान मिलने के बाद डॉ. लोकेश ने कैलिफोर्निया में कहा कि ये मेरा नहीं, भारतीय संस्कृति, भगवान महावीर के दर्शन जैन धर्म के सिद्धांतों और आध्यात्मिक मूल्यों का सम्मान है। हालांकि संत सम्मान और तिरस्कार से परे होते है। मैं पहले भी मानवीय मूल्यों के लिए कार्य करता रहा हूं और आगे भी करता रहूंगा।
कार्यक्रम में कैलिफोर्निया स्टेट असेंबली के सदस्य अलेक्स ली और स्टेट सीनेट के सदस्य डव कोर्टेसे ने आचार्य लोकेश के सामाजिक कार्यों की जानकारी दी। 
अमेरिकी राष्ट्रपति बाइडन के सलाहकार अजय भूतोडिया ने कहा कि कैलिफोर्निया के दोनों ही सदनों में आचार्य लोकेश का सम्मान होना भारत और आध्यात्मिक जगत के लिए गौरवशाली क्षण है। ये पहला मौक़ा है जब दोनों सदनों में एक साथ किसी को सम्मानित किया गया है।